
Una  tarde  d''estiu,  en  aquella  hora  crepuscular 
en  què  Thorizont  d'aram  derritit  sembla  vibrar  à  la 
gran  xiscladissa  d' orenetas,  va  comparèixem  al  jardí 
TEnrich  Granados,  ab  els  ulls  brillants  de  febre  — 
de  febre  creadora. 

«Voldria— -va  dirme  de  bonàs  à  primeras — que 
m'escrigués  el  llibre  per  una  òpera;  un  drama  lírich... 
com  diré!  de  pochs  personatjes,  casi  sense  acció;  un 
idili...  un  duo...  tot  passió,  tot  naturalesa!...» 

No  sé  perquè  tot  escoltantlo  va  acudirme  à  la 
memòria  una  llegenda  bretona  qu' havia  llegit  feya 
molts  anys,  y  tal  com  vaig  recordaria,  vaig  contarli. 

«i  Això  es  lo  que  volia!,  va  respòndrem  entu- 
siasmat. Ja  veig  fet  el  llibre.» 

Y  tal  com  vaig  esbossarli  aquella  tarde,  vaig  es- 
críureli  al  sentdemà. 

Heuse  aquí  la  historia  d'  aquesta  obra,  que  ni 
es  poema,  ni  es  drama,  ni  es  original,  ni  es  copia,  y 
que  si  algun  mèrit  té  es  1'  haver  servit  de  pretext  à 
n'en  Granados  per  escriure  una  de  sas  pàginas  mu- 
sicals més  inspiradas. 

A.  M. 

Mars  i9o3. 


Fersonatjes 


-  FOLLET. 
NADALA. 

EL  COMTE  GUILLEM. 
EL  COMTE  MARTÍ. 
ARNAU. 

Damas,  Caballers,  Patjes,  homes  y  donas  del  poble. 


Acte  primer 


La  esplanada  del  Castell  del  Comte  Guillem.  A  dreta, 
pany  de  muralla  ab  gran  portalada.  Paysatje  al  fons ,  fins 
à  perdres  de  vista, 


ESCENA  PRIMERA 

Arnau,  homes  y  donas  del  poble  escampats  per  la  escena 
en  grupos  pintorescos.  Els  uns  asseguts  per  terra,  menjan 
y  beuen,  servits  per  patges  del  castell;  altres  cantan  y 
ballan  al  so  de  cornamusas,  grallas  y  tamborinos. 


CHOR 

Menjem,  beguem,  cantem,  ballem! 
ja  qu'  el  senyor  qu'  ho  paga  ho  mana; 
menjem,  beguem,  cantem,  ballem ! 
ja  qu'  el  senyor  vol  que  gosem. 

Donchs  que  passem  la  vida 
com  un  remat  de  bens, 
ab  las  orellas  baixas 
y  el  formigó  à  la  pell; 
—  aleluyal  — 

donchs  que  paguem  ab  Uàgrimas, 

suhadas  y  diners 

la  fam  may  estroncada, 

las  iras  del  castell; 

—  aleluya !  — 

just  es  que  quan  s' alegra 
nos  alegrem  ab  ell. 
Menjem,  beguem,  cantem,  ballem, 
ja  qu'  el  senyor  que  ho  mana  ho  paga; 
menjem,  beguem,  cantem,  ballem, 
ja  qu'  el  senyor  vol  que  gosem. 

( Ball  general) 
I 

— ^Què'n  voldràs  d'una  ballada? 

—  Vinga  vi !  vi !  vi ! 

—  Hi  ha  qui  diu  que  no  t'  agrada. 

—  Digas  qui !  qui !  qui ! 

—  ^Vols  la  tassa  curullada? 

—  Cert  que  sí !  sí !  sí ! 

II 

— Sens  regó  i  què  treu  florida? 

—  No  pas  re !  re !  re ! 

—  Sense  vi  ^què  val  la  vida? 

—  Digas  què?  què?  què? 

—  Ompla  el  vas,  noya  garrida, 

y  àlsal  ple!  ple!  plel 


ESCENA  II 

Els  mateixos  y  Follet  ab  un  tosch  llahut  en  bandolera, 
y  en  son  feltre  vermell  una  falla  de  falguera  à  guisa  de 
ploma. 

FOLLET 

Salut  vos  dó  Deu, 
oh  fills  de  la  gleba; 
salut,  els  fadrins, 
salut,  las  donzellas. 

Que  us  aumenti  el  cel 
la  boja  alegria 
que  bull  en  els  pits 
de  la  companyia. 

CHOR  (aclamantlo) 

Oh  Follet,  ben  vingut  sigas!  vina  aquíl 
Deu  t'  envia! 
Pren  ta  part  en  el  festi. 


lo 


seu  y  tria ! 
Tasta  un  mós  y  aixuga  el  vi, 
qu'  are  es  dia ! 

FOLLET 

Accepto  de  cor 
las  vostras  ofertas, 
però  ^no  'm  direu 
per  qué  's  fa  la  festa? 

ARNAU 

j  Com  pot  ser,  Follet, 
qu'  ignoris  encare 
lo  que  sab  tothom 
per  plans  y  montanyas ; 
quan  joves  y  vells 
d'aquesta  encontrada 
festejan  d' acort 
el  grat  prometatje 
.  del  nostre  joyell, 
de  nostra  senyora,  V  hermosa  Nadala ! 

(Li  entrega  una  copa  plena.) 


II 


CHOR 

A  la  salut  dels  nuvis 
i  beu,  Follet! 

FOLLET  (ab  tristor) 

Begueu  enhorabona... 
j  no  tinch  set  I 

(Llensa  la  copa  sense  beure  ) 

Sona  la  trompetada,  y  precedits  de  guardias  surten  del  cas- 
tell el  Comte  Guillem,  portant  à  dreta  à  sa  filla  Nadala, 
vestida  de  blanch,  y  à  esquerra  al  Comte  Martí.  Els  se- 
gueixen caballers  y  damas.  Tota  la  gent  del  poble  's  des- 
cubreix  menos  Follet. 


ESCENA  III 

Gent  del  poble,  Follet,  Arnau,  Nadala,  Guillem, 
Martí,  caballers,  damas,  guardias  y  patges 

GUILLEM 

Nadala,  y  vos,  senyor,  veniu  à  rebre 
r  homatge  dels  vassalls  que  són  mos  fills ; 
goseu  avuy  veyent  gosar  al  poble 

ab  la  sort  que  us  sonriu. 

(Avansantse) 

Vassalls,  servos  fidels  que  à  totas  horas 
vidas  é  hisendas  heu  donat  per  mi, 
saludeu  al  promès  que  per  ma  filla 
venturós  he  elegit. 
Celebreu  en  bonhora  el  prometatje, 
preludi  d'  aquell  dia  més  felís 
en  que  siga  ma  filla  digna  esposa 
de  tan  digne  marit. 

Fadrins  y  noyas  van  acostantse  per  grupos  à  Nadala,  y 
agenollàntseli  als  peus  van  oferintli  presents. 


CHOR 

Accepteu,  senyora, 
los  humils  presents 
de  vostras  esclavas 
y  fidels  servents: 
las  flors  aromosas, 
els  pintats  aucells, 
las  gemadas  íruytas, 
els  manyachs  anyells. 

(Nadala  pren  d'entre  las  ofrenas  un  pom  de  violetas,  que 
guarda  à  la  mà.) 

FOLLET  (avansant  ab  emoció  y  descubrintse) 

Senyora,  jo  voldria 

donarte  en  semblant  dia 
tots  els  tresors  qu'  en  terra  ha  posat  Deu. 

Las  flors  y  las  estrellas, 

las  més  radiants  y  bellas, 
me  semblarían  pobres  à  prop  teu. 

Mes,  ay,  ^què  puch  donarte 
que  puga  afalagarte, 
si  res  m'  ha  concedit  la  Creació? 

No  tinch  més  en  la  terra 
que  r  ayre  de  la  serra 
y  el  raig  que  'm  dóna  el  sol...  y  una  cansó, 

(Treyentse  la  fulla  del  barret) 

Accepta  aquesta  fulla  de  falguera, 
cullida  à  matinada  en  la  bruguera. 
Guàrdala  en  recort  meu  fins  à  la  mort; 
la  fulla  de  falguera  porta  sort. 

(Nadala,  qu' haurà  estat  escoltant  à  Follet  ab  viu  interès, 
pren  sonrihent  la  fulla.) 

NADALA 

Accepto  de  bon  grat  la  teva  ofrena. 
^Mes  qui  etsf  ^Còm  te  dius? 

FOLLET 

Pregunta  al  rossinyol,  qu'  en  la  verneda 
canta  de  dia  y  nit, 
pregüntali  el  seu  nom;  no  'n  té,  senyora. 
Jo,  com  bon  rossinyol,  tampoch  ne  tinch. 

NADALA 

^Còm  t'anomenan,  donchs? 

FOLLET 

Espurna  folla 

errant  d'  ací  d*  allí 
com  erra  el  foch  follet  en  la  maresma, 
m'  anomenan  Follet. 

NADALA 


^Ont  tens  el  niu? 

FOLLET 

Mon  niu  es  un  palau  que  Deu  va  íerme 
y  com  un  rey  hi  visch; 
es  un  castell  que  per  marlets  té  rocas 
y  per  íosso  l' abim. 
Mon  niu  es  una  cova  misteriosa, 
terror  de  grans  y  xichs; 
allí  'm  bressa  V  avench  ab  son  silenci 
y  r  àliga  ab  son  crit. 
Mon  niu...  es  la  caverna  del  Diable... 

(El  poble  's  persigna.) 

(sonrihent)  però  jo  may  li  he  vist. 

NADALA 

^Quín  ofici  es  el  teu? 

FOLLET 

No  'n  tinch,  senyora. 
Estimo...  canto...  y  visch. 

NADALA 

^Què  cantas? 


FOLLET 


L'  alegria  ab  els  que  riuen, 

el  dolor  ab  el  trist, 
Tesperansa  ab  els  joves,  l'anyoransa 

ab  el  vell  fredolich... 
Y  canto  mos  amors,  mos  goigs  y  penas 

als  que'm  volen  sentir. 

NADALA 

j Canta,  canta,  Follet!  Deixa  sentirnos 
el  teu  cant  favorit. 

(Follet  empunya  el  llahut.  Las  noyas  1' escoltan  fascinadas) 

FOLLET  (canta  ficsos  els  ulls  en  els  ulls  de  Nadala) 
I 

Pregunteume  si  es  hermosa 
la  que*m  té  robat  el  cor, 
jo  us  diré  que  sa  hermosura 
fa  esblaymar  la  llum  del  sol. 
Pregunteume  si  es  hermosa, 
mes  no'm  pregunteu  son  nom. 

II 

Jo  us  diré  que  sa  hermosura 
fa  esblaymar  la  llum  del  sol, 
mes  son  nom,  per  anys  que  visca, 
no  '1  diré  à  ningú  son  nom. 
Es  el  gran  secret  que  guardo 
ben  tancat  al  fons  del  cor . 

III 

El  seu  nom,  per  anys  que  visca, 
no'l  diré  à  ningú  el  seu  nom; 
no  '1  diré  més  qu'  à  la  hermosa, 
la  que  'm  té  robat  el  cor ; 
no  '1  diré  à  ningú  més  qu'  ella 
si  ma  pena  la  conmou. 

IV 

Quan  de  nit  la  lluna  plena 

banya  els  boscos  de  claror, 

à  la  cova  del  Diable 

jo  t'  espero,  boig  d'  amor  ; 

vina,  hermosa,  à  preguntàrmel 

y  et  descubriré  el  teu  nom . 

(Nadala,  qu' ha  escoltat  la  cansó  ab  emoció  inconscient, 
queda  pensativa.) 

2 


i8 


CHOR  DE  NOYAS  (apart) 

l  Qui  deu  ser  V  afortunada 
que  li  té  robat  el  cor? 
^quí  deu  ser,  Verge  Maria? 
i  Si  fos  jol 
Quan  de  nit  la  lluna  plena 
banya  els  boscos  de  claror, 
I  si  à  la  Cova  del  Diable 
sens  temor, 
m'  arrisqués  per  preguntarli 
qui  li  dicta  sas  cansóns!... 
j  Oh,  quin  goig,  Verge  Maria, 
si  fos  jol 

COMTE  MARTÍ 

Y  bé,  Nadala,  aném.  ^Còm  es  possible 
que  us  interessi  un  punt 

r  insipit  xerroteig  d' un  vil  cantayre, 
que  'm  sembla  bo  tot  just 

per  divertir  bovers  y  íangadoras , 
y  rabadàns  incults? 

NADALA 

No  sé  què  hi  hà  en  son  cant,  que  m' interessa. 

MARTÍ 

No  us  aplaudeixo  el  gust, 
mes  si  us  ha  divertit...  íorsa  es  pagarlo. 
I  Té,  miserable,  culll 

(Li  tira  als  peus  una  bossa) 
FOLLET 

No  he  cantat  per  diners,  que  no  't  demano, 
ni  per  plàuret  à  tu ; 
sinó  per  ella,  que's  dignà  escoltarme. 

(Retxassa  la  bossa  ab  el  peu) 
MARTÍ  (ab  despit  que  dissimula) 

\Es  orgullós  el  cuch! 

NADALA  (donantli  el  pom  de  violetas) 

Deu  t' ho  pagui.  Follet. 

FOLLET  (  prenentlo  ab  efusió  ) 

Gracias,  senyora; 
^quín'  altra  paga  vuy? 

CHOR  D'HOMES  (apart) 

i  Qu'  arrogant  parla  el  cantayre  I 
als  senyors  d' igual  à  igual! 
i  Qu'  hermós  es  en  sa  altivesa ! 
qu'  arrogant! 


CHOR  DE  DONAS  (apart) 

i  Qui  deu  ser  l' afortunada 
que  li  té  robat  el  cor ! 
i  Qui  deu  ser,  Verge  Maria ! 
i  Si  fos  jo ! 


NADALA  (apart) 


Jo  no  sé,  bon  Deu,  què  hi  hà  en  sa  veu  dolsa, 

què  hi  hà  en  sa  cansó; 
jo  no  sé,  bon  Deu,  què  hi  hà  en  sa  mirada 

que  m'  arriba  al  cor. 
Jo  no  sé,  bon  Deu,  perquè  m'interessa 

saber  aqueix  nom, 
jo  no  sé  perquè  m'  ha  torbat  la  calma 

son  secret  d'  amor. 


GUILLEM 


Aném,  Nadala,  aném;  deixa  al  cantayre 
y  segueixi  el  festí. 
Gosèm  avuy,  veyent  gosar  al  poble, 
ab  la  sort  que't  sonriu. 

(Reprenen  sa  passejada  passant  per  devant  del  poble.) 

CHOR  GENERAL 

i  Visca  el  senyor  de  nostras  vidas  1 
I  Visca  el  senyor  de  nostres  béns ! 
j  Visca  r  hermosa  castellana 
y  el  més  gentil  dels  caballers! 

FOLLET  (al  fons  desde  una  altura  ) 

« Quan  de  nit  la  lluna  plena 
banya  els  boscos  de  claror, 
à  la  Cova  del  Diable 
jo  t'  espero  boig  d'  amor. 
Vina,  hermosa,  à  preguntàrmel 
y  et  descubriré  el  teu  nom.» 


NADALA  (apart) 

Jo  no  sé,  bon  Deu,  perquè  m'interessa 

saber  aqueix  nom ; 
no  sé  perquè  m'  ha  torbat  la  calma 

son  secret  d'  amor. 

CHOR  DE  NOYAS  (apart) 

Quan  de  nit  la  lluna  plena 
banya  els  boscos  de  claror, 
i  si  à  la  Cova  del  Diable 

sens  temor 
m'  arrisqués  à  preguntarli 
qui  li  té  robat  el  cor!... 
i  Ah,  quin  goig.  Verge  Maria, 

si  fos  jo ! 

CHOR  GENERAL 

j  Visca  el  senyor  de  nostras  vidas ! 
i  Visca  el  senyor  de  nostres  béns ! 
j  Visca  r  hermosa  castellana 
y  el  més  gentil  dels  caballers ! 

FÍ  DEL  ACTE  PRIMER 


Acte  segón 


La  Cova  del  Diable.  Tancan  la  escena  à  dreta  alguns 
roures  centenaris.  A  esquerra  un  fantàstich  espadat  de  rocas 
ont  s'obra  la  boca  de  la  cova.  Al  peu  d'ella  el  precipici. 
Al  horizont  la  lluna  plena. 


ESCENA  PRIMERA 

Al  aixecarse  el  teló,  Follet  està  recolzat  en  una  roca, 
perduda  la  mirada  en  l'espay. 


FOLLET  (fantasiant) 

Jo  't  tinch  de  veure  de  lluny 
com  se  veuen  las  estrellas, 
més  lluny!  com  se  veu  el  soU... 
més  lluny !  com  se  veu  la  Verge ! 

Jo  no  ho  tinch  de  saber  may, 
jo  tinch  d' ignorarho  sempre, 
que  tens  llavis  per  besar, 
que  tens  brassos  per  estrènyer ! 

(La  veu  de  Nadala  molt  lluny.) 

Follet  1... 
Follet!... 

FOLLET  (fantasiant  sempre) 

Bé  la  sento  aquesta  veu, 
bé  la  sento  la  veu  d'  ella, 
mes  no  es  l' ayre  qui  la  du 
sinó  el  desitj  qu'  em  tormenta. 

Jo  no  dech  sentiria  may 
murmurarme  à  cau  d'  orella, 
murmurarme  un  mot  d*  amor, 
murmurarme  una  promesa. 

(La  veu  de  Nadala  més  aprop  ) 

[Folletl...  íFolletl... 

FOLLET  (alsantse) 

Els  remors  de  la  nit,  el  vol  de  1'  oliva, 
el  xiuxiueig  dels  abres, 
el  silenci  mateix,  tot  parla  d'  ella, 

y  ab  la  veu  d'  ella  parla. 

Mes  ay!  tot  es  engany,  tot  fantasia, 
qu'  ella  no  vé  à  parlarmel 

(Permaneix  absort.) 

ESCENA  II 

Follet  y  Nadala,  qu'avansa  ab  misteri  per  sota  els  ar- 
bres. Va  cuberta  ab  un  mantó  negre  que  la  tapa  de  cap 
à  peus. 

NADALA  (tímidament) 

Follet I...  iOnt  ets,  Follet!... 

FOLLET  (sense  vèurela) 

i  Veu  dolsa...  dolsa!... 

NADALA  (deturantse) 

Follet! 

FOLLET  (mirantla  y  com  no  veyentla) 


iHermós  fantasma! 

NADALA 
Em  sents  y  no  'm  respons? 

FOLLET  (extàtích) 

Perquè  t'escolto ; 
y  temo,  qu'  al  parlarte, 
al  ressò  de  ma  veu  te  desvaneixis, 
oh  espectre ! 

NADALA 

No  SÓ  espectre...  Só  Nadala. 

(Deixa  caure  el  mantó  y  apareix  vestida  tota  de  blanch) 
FOLLET  (no  creyentla) 

i  Nadala? 

NADALA 

No  'm  coneixes  ? 

FOLLET 


No  es  possible ! 

què  haurías  vingut? 

NADALA 

A  demanarte 
qu'  em  descubreixis  el  secret  enigma 

qu'  en  el  fons  del  cor  guardas. 
Vinch  à  saber  un  nom...  un  nom  de  dona. 

FOLLET  (aterrat) 

j  Oh,  no  vulgas  robàrmel  1 

NADALA  (cantaj 

«Quan  de  nit  la  lluna  plena 
banya  els  boscos  de  claror, 
à  la  Cova  del  Diable 
jo  t'  espero  boig  d'  amor. 

Vina,  hermosa,  à  preguntàrmel 
y  et  descubriré  el  teu  nom.» 

FOLLET  (pantejant) 

Nó,  no  m'  el  fassis  dir!  Per  Deu,  no  vulgas 
qu'el  meu  llavi  el  profani! 

Uegeixlo  en  els  meus  ulls...  en  el  respecte 
qu'  em  prosterna  à  tas  plantas. 

(Cau  agenollat.) 
NADAL -\  (  acostàntseli ) 

íY  si'l  dich  jo,  Follet? 

FOLLET  (tapantse  la  cara) 

^Còm  pots  saberlo? 

NADALA  (à  flor  de  llavi) 

^Es...  Nadala? 

FOLLET  (mirantla  fit  à  fit  ab  arrobament) 

[Nadala! 

NADALA,  (ab  dolsor  infinita,  aixecantli  el  cap) 

^Perquè  no  gosas  dirmho  que  m'  estimas? 

FOLLET  (abarranch) 

j Perquè  t'  estimo  massa! 

(Nadala's  deixa  cauré  asseguda  demunt  d'  una  roca.  Fo- 
llet ab  veneració  y  com  si  pregués.) 


FOLLET 


El  bon  Deu  va  dir  al  Sol: 
poso  al  món  el  girassol 
perquè  ab  ta  llum  V  enamoris. 

Després  digué  al  girassol: 
viuràs  adorant  al  Sol 
perquè  adorantlo  m'  adoris. 

El  bon  Deu  va  dirte  à  tu : 
en  el  mcn  jo  hi  poso  algú 
per  qui  't  faig  graciosa  y  bella. 

Y  ay,  després  va  dirme  à  mi 
viuràs  adorant  sens  fí, 
viuràs  d'  ella  y  sols  per  ella. 

;  Culparàs  al  girassol 
de  que  enamorat  del  Sol 
en  el  raig  del  Sol  s'abrusi? 

Si  m'  abruso  jo  en  ta  llum 
y  m'ubriago  ab  ton  perfum, 
^ seràs  tu  qui  m'  en  acusi? 

NADALA 

^Ets  tu  qui  parla  aixís,  ò  las  escolto  en  somnis 

eixas  paraulas  msgicas?... 
Dígamho  baix,  Follet;  revèlam  el  misteri 

qu'  enclouen  tas  paraulas. 

FOLLET 

May  esperava  dirtho, 

com  may  t'  he  desitjada. 

jSe  desitja  una  donal 

jno's  desitjan  els  àngels  1 
S'  adoran  desde  lluny  y  's  beneheixen. 
Jo  't  benehía,  donchs,  —  y  t' adorava. 

(Pausa.  S'arrauleix  als  peus  d'ella  y  li  agafa  las  mans  ab 
passió.) 

Avants  tot  m' era  odiós.  Sol  en  la  terra, 
tot  lo  qu*  en  ella  's  cria,  homes  y  larvas, 
tot  me  semblava  enemich  meu.  El  dia 
ple  d'  esplendors,  la  nit  entenebrada, 

els  estels  que  relluhen, 
las  flors  que  riuen  y  els  aucells  que  cantan, 

tot  pareixia  ferme  escarni  y  befa, 
tot  m'  amargava  T  ànima. 

Vaig  vèuret,  Raig  de  sol,  y  al  primer  dia 
r  amor  va  penetrarme  ab  tas  miradas, 
va  invadirme  ab  ta  veu.  La  llum  més  pura 
va  aclarir  las  tenebras  de  mon  ànima; 
y  al  estimarte  à  tu  y  al  benehirte 
vaig  estimarho  totl...  y  homes  y  larvas, 
y  aucells  y  flors,  y  tempestats  y  estrellas, 
tot  va  tornarse  bell,  tot  adorable. 

Desde  aquell  dia  em  sembla 
que  hi  hà  un  Deu  que  m'ampara 
y  es  immensament  bo;  que  sas  criaturas, 
tota  la  Creació,  transfigurada, 
es  bella  y  es  per  mi;  que  tot  m'  estima 
perquè  t'  estima  y  et  venera  y  canta. 

(Ab  entusiasme  delirant.) 

jDitxa  d'  amar,  tu  ets  la  suprema  ditxal 
j  Flama  d'  amor,  tu  ets  la  divina  flama  I 

(Pausa  extàtica.  En  tant  sembla  exhalarse  de  la  nit  una 
armonía  maravellosa.) 

NADALA. 

; Perquè  m'estimas  tant? 

FOLLET 

No  ho  sé,  Nadala. 
Potsé  he  nascut  tan  sols 

per  adorarte... 
Y  tu,  ^per  què  has  vingut? 

respon.  Nadala ! 

NADALA 

Per  què  m'  ha  dit  el  cor 
que  m'espera  vas... 

Per  què  he  sentit  qu'els  teus  ulls 
dintre  els  meus  ulls  foguejavan, 
qu'  el  cor  teu  era  el  meu  cor, 
que  ton  ànima  es  mon  ànima; 
que  may  m'  ha  estimat  ningú, 
ningú !  com  m' has  estimada; 
que  ningú  m'  ha  d'  estimar, 
ningú  l  com  tens  d'  estimarme. 

FOLLET  (ab  transport  besantli  las  mans) 

Voldria  que  la  nit  sigués  eterna, 
que  may  més  lluhís  l'  alba, 

que  son  curs  deturessin  las  estrellas... 

]y  jo  sempre  à  tas  plantas! 
Sempre  sentinte  y  admirante  sempre, 

vivint  de  tas  miradas, 
ton  perfum  y  ta  veu  !...  Y  sempre,  sempre! 

eternament  com  are.  " 

(S'uneixen  els  seus  llavis  en  un  bes  castament  apassionat. 
Mentrestant  sona  al  lluny  la  campana  de  l'ermita  senya- 
lant la  missa  de  l'alba.) 

NADALA  (alsantse) 

^•No  sents?  Es  la  campana  de  l'ermita 
qu'ens  fa  avinent  que  ja  s'  acosta  i'  alba, 
y  ay!  es  forsa  partir.  La  nit  ja  fina; 
el  somni  més  hermós  es  un  buf  d'  ayre 
que  's  desvaneix  en  el  cel  blau. 

FOLLET  (suplicant  y  estrenyentli  las  mans) 

i  No  'm  deixis ! 
joh,  no'm  deixis.  Nadala! 
Per  primer  cop,  avuy,  he  de  sentirme 
sol  en  el  buyt...  y  tindré  por. 

3 

NADALA 

Desd'  are 

viuràs  ab  mon  recort.  Sigas  ont  sigas, 
ab  tu  serà  mon  anim.a. 
Y  are,  al  moment  de  separarnos,  jüram 
una  sola  vegada, 

qu'  el  gran  secret  d'  aquesta  nit  divina 
may  el  dirà  el  teu  llav'. 


FOLLET 

T'  ho  juro  per  Deu  I 
t'  ho  juro,  Nadala! 
t'  ho  juro  per  tu, 
la  cosa  més  santa, 
més  santa  y  hermosa  y  excelsa  y  sublim 
que  Deu  ha  creada  I 


NADALA 


;No  'ns  ha  sentit  ningú? 

FOLLET 


No  més  r  abisme... 
y  V  abisme  may  parla. 
El  secret  que  s'  hi  enterra 
per  sempre  es  enterrat;  may  més  s'en  alsa. 

NADALA 

Sigas  abisme,  donchs,  fins  à  la  tomba. 

FOLLET 

^Quàn  tornaràs,  Nadala? 


NADALA  (sublimantse.) 


Tornar!...  Per  què  tornar?  Sabs  que  t'estimo, 
sé  que  m' estimas  y  el  secret  em  guardas. 
Desde  avuy  lluny  de  tu,  seré  ab  tu  sempre; 
d'  avuy  fins  à  maymés  som  V  un  del  altre. 

(Tots  dos  à  un  temps,  abrassantse  ab  deliri.) 

FOLLET 

Ditxa  d'  amar,  tu  ets  la  suprema  ditxa ! 

NADALA 

Flama  d'  amor,  tu  ets  la  divina  flama! 


FÍ  DEL  SEGON  ACTE 


Acte  tercer 


La  mateixa  decoració  del  acte  anterior.  Avants  d'aixe- 
carse  el  teló  se  sent  algun  tro  sort  y  ratxadas  de  vent  com 
d'una  tempestat  que  s'allunya. 

ESCENA  PRIMERA 

Follet  en  adoració  devant  de  la  roca  ont  ha  segut  Nadala 
FOLLET 

Poder  vèurela  y  sentiria, 
y  parlarli  y  respirar 
l' ayre  mateix  que  respira, 
y  estrènyer  las  sevas  mans... 
^què  't  queda  més  per  donarmel 
^què  més  tens,  felicitat? 

Felicitat  j  y  com  pesas 
per  qui  sol  t'  ha  de  portar!... 

^jcòm  dins  del  meu  cor  pots  cabre 
y  el  meu  cor  no  esclatarà, 
si  ni  el  mon  prou  fort  me  sembla 
ni  prou  ample  tot  1'  espay  1 

;Còm  gosar  sol  tanta  ditxa? 
^Còm  guardar  secret  tan  gran? 
l  Còm  no  dirho  en  veu  ben  alta 
per  delícia  dels  mortals?,.. 
]  Secret  d'  amor,  y  còm  pesasi 
j  què  f eixuch  ets  de  portar ! 

(Ab  expansió  delirant.; 
I 

Vosaltres,  roures  vells 
de  brancas  arrugadas, 
el  meu  secret  d'  amor 
sols  el  diré  à  vosaltres. 
Guardèumel  ben  secret ! 
que  ningú  el  sàpiga  I 

(Baixant  la  veu.) 

«Estimo  de  tot  cor, 
estimo  à  una  donzella,  , 

y  ella  m'  estima  tant 
com  jo  l'estimo  à  n'  ella. 
[Nadala  del  cor  meu, 
flor  la  més  bella. » 

II 

Vosaltres  rossinyols, 
rossinyolets  cantayres, 
el  meu  secret  d' amor 
sols  el  diré  à  vosaltres. 
Guardèumel  ben  secret! 
que  ningú  el  sàpiga ! 

(Tornant  à  baixar  la  veu,) 

«Jo  estimo  de  tot  cor, 
estimo  à  una  donzella, 
y  ella  m'estima  tant 
com  jo  r  estimo  à  n'  ella. 
] Nadala  del  cor  meu, 
oh  flor  y  estrella !  » 


(Entre  la  remor  d'algün  tro  llunyà  se  sent  la  veu  d' Arnau 
que  s'acosta  cantant  alegrament.) 


40 


ARNAU  (à  dintre) 

La  tuntum  patantum  patantena, 
la  tuntum  patantum  patantàn, 
lo  que  tinch  ho  duch  tot  à  1'  esquena 
y  encare  m'en  sobra  per  durhi  altre  tant. 

Jo  tinch  una  casa 
que  de  tot  hi  hà, 
fora  llit  y  taula 
y  escambells  y  banchs; 
fora  això  y  teulada, 
parets  y  portals, 
jo  tinch  una  casa 
que  de  tot  hi  hà. 

La  tuntum  patantum  patantena, 
la  tuntum  patantum  patantàn, 
lo  que  tinch  ho  duch  tot  à  V  esquena 
y  encare  m'  en  sobra  per  durhi  altre  tant. 

(Entra  en  escena  tot  cantant  els  derrers  versos.) 

ESCENA  n 

FOLLET  y  ARNAU 
ARNAU 

|Molt  santa  nit,  Follet  I 

FOLLET 

Molt  santa  y  bona. 
^Què  't  du  à  tal  hora  y  à  tal  lloch,  Arnau? 

ARNAU 

La  tempestat,  que  fa  un  moment  semblava 
qu' havia  d'  engolir  serras  y  valls; 
y  he  pensat  à  la  Cova  del  Diable 
venirme  à  soplujar. 
Sé  que  tu  m'  has  de  rebre  à  mans  besadas 
(rihent)  y  el  Diable  no 'm  vol  mal. 
La  proba  aquí  la  tens:  ja  só  à  la  cova, 
y  adeu  la  tempestat. 

FOLLET 
Sigas  el  benvingut, 

ARNAU 

Seuré  una  estona, 
qu' arribo  esbufegant. 

(  -\rnau  va  à  seure  en  la  roca  ont  ha  segut  Nadala  ;  Fo- 
llet corre  à  deturarlo.) 

Seu  en  bonhora...  jmes  no  aquí,  detúratl 
laquí  nól  ^ sents,  Arnau? 
jNo  pot  sèurehi  ningú  en  aquesta  pedra ! 

ARNAU 

això?  ^de  quan  ensà? 
l  Qu'  està  embruixada  ? 

FOLLET 

Nó,  no  està  embruixada, 
però  es  sagrada:  es  1'  ara  d'un  altar. 

ARNAU  (rihent) 

Ja  sabs  que  tan  cabal  faig  jo  de  bruixas 
com  de  diables  y  sants. 

FOLLET  ( protegint  la  pedra ) 

Seu  si  vols,  mes  no  aquí.  Jo  't  dich  que  l' home 

que  gosés  profanar 
aquesta  pedra  santa...  el  mataria! 

ARNAU 
i  Prou  divertit  estàs ! 

FOLLET  (ab  emoció  continguda) 

No  'm  pots  compendre,  nó;  mes  si  ho  sabías!... 

ARNAU 

Si  no  'm  dius  lo  que  hi  ha, 
^còm  puch  saberho? 

FOLLET 

Es  un  secret. 

ARNAU 

Donchs  dígal. 

FOLLET 

No  pot  ser,  |ho  he  jurat! 

ARNAU  (rihent) 

Donchs  senyal  qu' es  mentida... 

FOLLET  (exaltantse) 

jNo  es  mentida! 

ARNAU 

Y  m*  assech. 

FOLLET  (retxassantlo) 

j  No  hi  seuràs ! 
i  Si  ho  sabías!...  Demunt  d'aquesta  pedra 
s'  ha  assegut  pantejant; 
aquí  'm  parlà  d'  amor,  aquí  à  sas  plantas 
li  he  besadas  las  mans. 


Aquí,  sobre  sa  espatlla, 
he  decantat  el  cap; 
aquí  he  sentit  sos  brassos 
mon  coll  encadenar; 
aquí  m' han  dit  sos  llavis 
lo  qu'  el  cel  y  l' abisme  sols  sabran. 

ARNAU  (arronsantse  d' espatlJas) 

Que  siga  enhorabona.  Y  bé,  ^quí  es  ella? 

FOLLET 

No  'm  preguntis  en  va. 
He  jurat  ei  secret,  y  així  'm  trossejin 
à  ningú  ho  diré  may. 

ARNAU  (ab  despreci) 

j  Alguna  ventafochs ! 

FOLLET 


;  Oh,  si  ho  sabías!.. 
però  es  que  no  ho  sabràs. 

ARNAU 

çjEs  més  que  ventafochs?  Donchs  tal  vegada 
serà  una  rentaplats. 

FOLLET 

jDetén  la  llengua,  Arnau! 

ARNAU 

[Bah,  una  cambrera! 

FOLLET  (exaltantse) 

i  Puja  més  alt,  més  alt! 

ARNAU 

^:Per  què  tant  de  misteri? 
^Que  per  ventura  en  faig 
per  dir  à  totas  horas 
qu'  estich  enamorat, 
y  qu'  es  mon  amoreta 
la  Rossa  del  hostal... 

( ab  picardia  ) 


que  larirera! 
la  Rossa  del  hostal,., 
que  larirà ! 

Y  si  es  mon  amoreta 
la  Rossa  del  hostal, 
jo  't  dich  que  cada  vespre 
s'  en  baixa  à  n'  el  barranch, 
y  que  no  es  gens  esquerpa 
ni  avara  de  donar... 

que  larirera  I 
ni  avara  de  donar... 

que  larirà! 

FOLLET 

La  dona  que  jo  adoro 
no  la  dirías  may; 
no  es  filla  de  montanya, 
qu'es  dama  principal... 

ARNAU  (rihent  ab  mofa) 

i  Ay  larirera! 

FOLLET  (ab  forsa) 

Qu'  es  dama  principal. 

ARNAU 

jMira  que  tal! 

FOLLET 

Es  més  que  dama,  un  àngel 
del  paradís  baixat ; 
més  qu'  àngel,  una  estrella 
cayguda  del  cel  blau... 

ARNAU 

\Ay  larireral 

FOLLET 
Cayguda  del  cel  blau. 

ARNAU 

i  Mira  el  babau! 

(Pausa.  Follet  queda  excàtich;  Arnau  cavilós.) 
^  Y  dius  qu'  es  una  damaf 

FOLLET 

Es  flor  de  damas. 

ARNAU 


Ja'm  vas  interessant. 
;  Y  es  jove? 

FOLLET 

Una  poncella. 

ARNAU 


;Y  es  hermosa? 


FOLLET 
Com  altra  no  n'  hi  ha. 

ARNAU 

es  noble? 

FOLLET 
La  més  noble. 


ARNAU  (ab  gravetat  còmica) 

^Tal  vegada... 

es  comtesa? 

FOLLET 

jQuísab! 

ARNAU 

Encare'm  faràs  creure  qu'es  la  filla 
del  Comte... 

FOLLET  (espantat) 

j  Parla  baix ! 

ARNAU  (ab  socarronería^ 

]Per  què  no  ho  dius  d'un  cop!  Vaja,  ;es  Nadala? 

FOLLET 

No  'm  descubreixis  pas. 

ARNAU 

iQuè  tinch  de  descubrirtel  Però  acaba, 
que  *m  fas  prevaricar. 

FOLLET 

Juras  guardà'  el  secret? 

ARNAU 

;  Y  es  clar  qu'  ho  juro  ! 

FOLLET 
;Per  Deu? 

ARNAU 

Per  tots  els  sants. 

FOLLET 

Donchs...  es  ella. 

ARNAU  (  fentse  enderrera ) 

^Nadala? 

FOLLET 

i  Sí!  [Nadala! 

ARNAU  (esclafint  de  riure) 

i  Ha  ha  hàl  Cristo  'm  vall 
]  Aquèsta  sí  qu'  es  bona !  bona  !  bona ! 


No  ho  haguera  dit  may. 

j Nadala!  hà  hà  hà! 


FOLLET  (suplicant) 

i  Calla! 

ARNAU  (rihent  més  fort) 

l'Nadala! 
;  Còm  riuran  al  hostal 
quant  sentiran  això!  jDeu  meu,  quin  riure! 

FOLLET  (imperatiu) 

Es  que  no  'Is  ho  diràs. 

ARN  AU 

^Que  nó?  Demà  mateix,  tantost  clareji ! 

|No  es  poch  lo  que  riuran! 

FOLLET  (aterrat) 

Arnau,  tu  m'has  promès... 

ARNAU 

j  Calla,  qu'  esclato ! 


FOLLET 

Arnau,  tu  m' has  jurat... 

ARNAU 

Un  bórtl...  un  mort  de  fretl...  y  ab  la  Comtesaí... 

Jo  esclato  jha  ha  hà! 

(^Apareix  la  lluna  en  tot  son  esplendor.  A  dintre  el  bosch 
se  senten  las  veus  esporoguídas  de  las  noyas  que  s'acos- 
tan.) 

CHOR  DE  NOVAS 

^Ens  arriscarèm 
à  pujà  'à  la  Cova 
per  saber  el  nom 
de  la  qu'  ell  adora  : 
Follet!  oh  Follet! 
respon  en  bonhora; 
Follet,  tenim  por, 
surt  à  nostre  encontre. 

La  Verge  y  els  sants 
nos  guíin  en  V  ombra 
y  ens  dongan  valor 
per  pujà'  à  la  Cova. 

Follet,  oh  Follet ! 
respon  en  bonhora ; 
Follet,  tenim  por, 
surt  à  nostre  encontre. 

FOLLET  (fora  de  sí) 

Sents?  las  noyas  que  pujan! 

ARNAU 

Benvingudas ! 
i  Poch  saben  si  riuran ! 
Vindran  à  demanarte  que  'Is  revelis 
el  teu  secret. 

FOLLET  (  agafantli  las  mans  ) 

Arnau, 

amagat  1 

ARNAU  (desfentse  d'ell  ) 

Res  d' això. 

(Corre  en  direcció  ont  se  senten  las  noyas  y  crida) 

I  Noyas  1 

FOLLET  (agafantlo) 

Oh,  calla! 

ARNAU  (cridant  més) 
Pujeu  qu'  ho  sabreu  tol ! 

FOLLET 

Donchs  no  ho  sabran ! 

(Se  li  tira  al  coll,  y  abrahonats  lots  dos  van  reculant  fins 
al  precipici  ont  se  destimban.^ 


ESCENA  III 


Las  Noyas  entran  en  escena  à  temps  de  vèurels 
destimbarse,  y  cauen  de  genolls  horroritzadas 


LAS  NOYAS 

Heu  vist?  se  destimban 
al  fons  del  avench ! 
Heu  vist?  el  Diable 
s'  ha  endut  al  Follet! 

Desde  avuy  V  abisme 
guarda  son  secret,.. 
Els  secrets  qu'  ell  guarda 
són  secrets  eterns ! 


FÍ 

